MOCIÓ DE REBUIG A LA PROVIDÈNCIA DEL TRIBUNAL SUPREM QUE DETERMINA LA UTILITZACIÓ DEL 25% DEL CASTELLÀ COM A LLENGUA VEHICULAR EN ELS ENSENYAMENTS ACATALUNYA.

## EXPOSICIÓ DE MOTIUS

El Tribunal Suprem, mitjançant una providència, no ha admès el recurs de cassació del Govern de la Generalitat de Catalunya en contra de la sentència del TSJC que imposava la utilització del castellà com a llengua vehicular en el 25% del currículum educatiu. Aquest fet suposa la ruptura de la immersió lingüística en català que s'aplica en l'educació obligatòria.

La immersió lingüística és un model que té un amplíssim consens social, polític, social i pedagògic i ha demostrat ser un model d'èxit. Ha estat una aposta pedagògica i no pas ideològica, producte d'una voluntat política, del treball de molts i moltes professionals de l'ensenyament, del compromís de les famílies i dels ajuntaments. Aquest model fa que el català sigui la llengua vehicular i comuna d'aprenentatge dins dels centres educatius del nostre país i, una eina de cohesió social i cultural. Atacar la immersió lingüística és atacar la cohesió social i la igualtat d'oportunitats. Aquesta decisió judicial és una pèssima notícia i una nova agressió al model d'escola catalana que ens situa en la inseguretat jurídica. És sospitós que en el moment de l'aprovació del pressupost i l'acord sobre la llei de l'audiovisual la justícia torni a atacar el català. La dreta judicial està intentant fer oposició al govern de coalició a través dels jutjats. Un cop més el poder judicial fa de poder legislatiu. El 19 de gener de 2021 va entrar en vigor l'actual Ley Orgánica de Modificación de la LOE, derogant d'aquesta manera la LOMCE, anterior llei educativa. La LOMLOE defensa que han de ser les administracions educatives les que decideixin el règim lingüístic als centres educatius. A Catalunya, l'administració educativa és el Departament d'Educació de la Generalitat, a través de la Llei d'Educació de Catalunya (LEC). La sentència del Suprem respon al marc legislatiu de la LOMCE, una llei derogada. Els mestres i professionals del nostre sistema educatiu garanteixen i fan possible aquest model educatiu català, i són els qui han fet els esforços gràcies als quals l'escola ha mantingut tothora la seva funció de cohesió social i de convivència democràtica en un context de tensions vinculades a la crisi econòmica, reconeixem i agraïm públicament la seva tasca i manifestem la nostra confiança en la seva professionalitat. Durant aquests anys els centres educatius han situat l'alumnat al centre procés educatiu i han adequat les actuacions pedagògiques a les circumstàncies sociolingüístiques d'un entorn escolar cada cop més divers i han garantit d'aquesta manera la competènci a lingüística plena en català i castellà, i suficient en una llengua estrangera, de tot l'alumnat al final de l'etapa obligatòria. Les administracions locals són un element clau del sistema educatiu català en tant que en el marc de la Llei d'Educació de Catalunya, treballen en corresponsabilitat amb el Departament d'Educació per a garantir un sistema educatiu de qualitat.

Per tots aquest motius i davant d'uns moments en què l'ús de la llengua catalana centra molts debats per la seva pèrdua social i comunicativa, entenent que ara és el moment de defensar el model d'immersió lingüística i considerant que la llengua catalana és Patrimoni de la Humanitat, com totes les llengües, calen mesures davant del predomini de les llengües